बाल चौपाल में यीशु का जन्मदिन मनाया
निंबोला | शुक्रवार को क्रिसमस पर निंबोला की आंगनवाड़ियों में कार्यक्रम हुए। बाल चौपाल के साथ प्रभु यीशु का जन्मदिन मनाया गया। बच्चों को चाकलेट बांटी गई। सुबह 10 बजे आंगनवाड़ी क्रमांक 2 और 4 में प्रभु यीशु की चेतन समाधान ने पूजा की। बच्चों ने गीत गाकर ताली बजाई। हिंदू, मुस्लिम, सिख ईसाई हम सब है भाई-भाई गीत पर बच्चों ने भारत माता का गुणगान किया। आंगनवाड़ी कार्यकर्ता शोभा पाटील ने बच्चों को प्रभु यीशु के बारे में जानकारी दी। ज्योति पवार, सहायिका सुपर्णा बैरागी, प्रेमलता पदमे सहित अन्य महिलाएं भी मौजूद थीं।
hin_Deva hin_Deva